নবীগঞ্জ প্রতিনিধি ॥ নবীগঞ্জে দুই ট্রাকের সংঘর্ষে ২ জন নিহত হয়েছে। এ সময় আহত হয়েছে আরো ১০ জন। গতকাল ভোর রাতে ঢাকা-সিলেট মহাসড়কের পানিউমদা বাজারে এ দুর্ঘটনাটি ঘটেছে। নিহতরা হচ্ছে-ঢাকা ধামরাই থানার বারবাইকা গ্রামের মফিজ উদ্দিনের ছেলে ট্রাক চালক রফিকুল ইসলাম (৩০) ও একই থানার কোমড়াইল এলাকার আবুল হোসেনের ছেলে মনির মিয়া (২৫)। হতাহতরা ট্রাকযোগে সিলেট মাজার জিয়ারতে যাচ্ছিল। সংশ্লিষ্ট সূত্রে জানা গেছে-গতকাল গভীর রাতে ঢাকার ধামড়াই থানা এলাকা থেকে ১০/১৫ জনের একদল লোক সিলেট মাজার জিয়ারতের উদ্দ্যেশে ট্রাক যোগে রওয়ানা দয়। ভোর সাড়ে ৫ টার দিকে নবীগঞ্জের পানিউমদা বাজারে ট্রাক থামিয়ে কয়েকজন নেমে চা-পানি খাচ্ছিল। এমন সময় দ্রুতগামী অপর একটি কাঠাল বোঝাই ট্রাক নং (ঢাকা মেট্রো ট-১৮-২৮৯৮) পিছন দিক থেকে ...